“ไบเดน” วอนชาวมะกันสวมหน้ากากอนามัย คุมเข้ม “โควิด” หลังสหรัฐติดเชื้อพุ่งทะลุ 10 ล้านราย
“โจ ไบเดน” วอนชาวมะกันสวมหน้ากากอนามัย คุมเข้ม “โควิด” หลังยอดติดเชื้อในสหรัฐฯ พุ่งทะลุ 10 ล้านราย ดับแล้วกว่า 2.4 แสนคน
“โจ ไบเดน” วอนชาวมะกันสวมหน้ากากอนามัย คุมเข้ม “โควิด” หลังยอดติดเชื้อในสหรัฐฯ พุ่งทะลุ 10 ล้านราย ดับแล้วกว่า 2.4 แสนคน
10 พ.ย. 2563

นายโจ ไบเดน ว่าที่ประธานาธิบดีสหรัฐฯ เรียกร้องให้ชาวอเมริกันสวมหน้ากากอนามัยเพื่อควบคุมการแพร่ระบาดของไวรัสโควิด-19 รวมทั้งช่วยรักษาชีวิต และทำให้โรงเรียนและภาคธุรกิจกลับมาเปิดทำการอีกครั้งหนึ่ง
          “เรื่องนี้ไม่เกี่ยวกับว่าคุณโหวตให้ใคร คุณอยู่ฝั่งไหนก่อนการเลือกตั้ง มันไม่เกี่ยวกับว่าคุณเลือกพรรคไหน หรือมีมุมมองอย่างไร เราสามารถช่วยชีวิตผู้คนได้หลายหมื่นคน ขอเพียงแต่ละคนสวมหน้ากากอนามัยในช่วงไม่กี่เดือนข้างหน้า ได้โปรด ผมขอวิงวอนให้คุณใส่หน้ากากอนามัย ทำสิ่งนี้เพื่อตัวคุณเอง เพื่อเพื่อนบ้านของคุณ โดยหน้ากากอนามัยไม่ใช่แถลงการณ์ทางการเมือง แต่เป็นวิธีที่ดีในการเริ่มนำพาประเทศไปด้วยกัน” นายไบเดน กล่าว
ทั้งนี้ สหรัฐฯ ติดอันดับ 1 ของโลกทั้งจำนวนผู้ติดเชื้อไวรัสโควิด-19 และผู้เสียชีวิต โดยในส่วนของผู้ติดเชื้อโควิด-19 มีจำนวนมากกว่า 10 ล้านราย ขณะที่ผู้เสียชีวิตมากว่า 240,000 ราย